Stopprøver i 0. klasse

Hakim Biari og hans mor flyttede fra Marokko til Danmark for et år siden, hvor de flyttede ind hos Hakims far i Tingbjerg.

Det københavnske boligområde optræder på regeringens liste over særligt udsatte boligområder, da en stor andel af beboerne har anden etnisk baggrund end dansk, er lavtuddannede og har en lav indkomst.

På grund af boligområdets plads på listen bliver det for børn på Tingbjerg Skole fra næste skoleår obligatorisk at bestå en sprogvurdering, hvis de skal rykke op fra 0. til 1. klasse.